கேள்வி: சுமிதா பிரபாகர் பற்றி தகவல் சொல்.
பதில்: சுமிதா பிரபாகர் (Sumita Prabhakar) ஓர் இந்திய மகளிர் மகப்பேறியல் நிபுணர், மகப்பேறியல் மற்றும் சமூக மருத்துவ ஆர்வலர் ஆவார். இந்தியாவின் வாரணாசியில் உள்ள பனாரஸ் இந்து பல்கலைக்கழகத்தில் பட்டம் பெற்ற பிறகு, மலேசியாவின் குயின் எலிசபெத் மருத்துவமனையில் 1999 முதல் 2001 வரை பயிற்சி பெற்றார். அவர் இந்தியாவுக்குத் திரும்பி, சீதாராம் பாரதியா அறிவியல் மற்றும் ஆராய்ச்சி நிறுவனம், டெல்லியில் 2001 முதல் 2002 வரை மகளிர் மருத்துவ ஆலோசகராகப் பயிற்சி பெறத் தொடங்கினார். தேராதூன் சிஎம்ஐ மருத்துவமனையில் மகளிர் நலவியலின் தலைவராக பணியாற்றுகிறார். அவர் 2014 முதல் மார்பக மற்றும் கர்ப்பப்பை வாய்ப் புற்றுநோய்க்கான இலவச பரிசோதனை மற்றும் விழிப்புணர்வு முகாம்களை ஏற்பாடு செய்து வருகிறார். தேராதூன் மகப்பேறியல் மற்றும் மகளிர் மருத்துவ சங்கங்களின் கூட்டமைப்பின் தலைவராகப் பணியாற்றினார். ''ஐஎம்ஏ டாக்டர் சாதனை விருது, உமா சக்தி சம்மன், பிஎன்பி இந்தி கவுரவ் சம்மன், டைனிக் ஜாக்ரன் மருத்துவ சிறப்பு விருது, தெய்வீக சக்தி தலைமை விருது, இளைஞர் ஐகான் விருது'' மற்றும் மருத்துவ சமூக ஆர்வலர் விருது உட்பட பல விருதுகளை அவர் பெற்றுள்ளார்.
கேள்வி: சுமிதா பிரபாகர் - கல்வி மற்றும் தொழில் பற்றி தகவல் சொல்.
பதில்: 1994 இல் வாரணாசியில் உள்ள பனாரஸ் இந்து பல்கலைக்கழகத்தில் ''எம்பிபிஎஸ்'' முடித்தார். 1996 ஆம் ஆண்டில் அவர் ''எம்டி'' பட்டம் (Obs & Gynae) பெற்றார், 1998 இல் அவர் ''MRCOG'' (லண்டன்) ராயல் மகப்பேறியல் மற்றும் மகளிர் மருத்துவக் கல்லூரியில் பெற்றார்.
கேள்வி: சுமிதா பிரபாகர் - சுயசரிதை பற்றி விளக்கவும்.
பதில்: அவரது தாயார் ஆசிரியராக இருந்தார் மற்றும் தந்தை ஐடிபிஎல் இல் நிர்வாக அதிகாரியாக இருந்தார், இவர் கேந்திரிய வித்யால ஐடிபிஎல்லில் பள்ளிக் கல்வியினைப் பயின்றார். இவருக்கு ஒரு மகன் உள்ளார். அவரது கணவர் குர்தீப் சிங், எலும்பியல் அறுவை சிகிச்சை நிபுணர் ஆவார்.
கேள்வி: சுமிதா பிரபாகர் - மரியாதைகள் பற்றி விளக்கவும்.
பதில்: 2008 ஆம் ஆண்டில் மருத்துவத் துறையில் இவரது சிறப்பான சேவையைப் பாராட்டி இந்திய மருத்துவக் கழகத்தால் ''IMA'' சாதனை மருத்துவர் விருது பெற்றார்.[https://web.archive.org/web/20190124041314/https://www.drriight.com/doctor/haridwar/gynecologist/sunita-3] உத்தரகாண்ட் மாநில ஆளுநரால் 2013 ஆம் ஆண்டில் பெண்களின் ஆரோக்கியத் துறையில் சிறப்பான சேவையை அங்கீகரிக்கும் விதமாக உமா சக்தி சம்மான் விருது வழங்கினார். கருவுறாமை சிகிச்சை துறையில் சிறப்பான சேவையைப் பாராட்டி அமர் சிங்கின் உலகளாவிய வணிகம் மற்றும் சிறப்பு விருது 2014 ல் மாதவிடாய் சுகாதாரம் மற்றும் மார்பக புற்றுநோய் பற்றிய விழிப்புணர்வை பரப்புவதில் சிறப்பான சேவையை அங்கீகரிக்கும் வகையில் ''யூத் ஐகான்'' விருது ''அமர் உஜலா பப்ளிகேஷன்ஸ் சார்பாக'' 2014 ஆம் ஆண்டில் மகளிர் சுகாதாரத் துறையில் சிறப்பான சமூக சேவையை அங்கீகரிக்கும் வகையில் ''அமர் உஜலா சமர்பன் அவுர் சம்மான் விருது.'' உத்தரகாண்டின் மலைப்பகுதிகளில் பெண்களுக்கு வழங்கிய மருத்துவ சேவையை அங்கீகரித்து ''டைம்ஸ் ஆஃப் இந்தியாவின் ஹெல்த் ஐகான் விருது'' உத்தரகண்டின் தொலைதூரப் பகுதிகளில் மார்பக மற்றும் கர்ப்பப்பை வாய்ப் புற்றுநோய் தடுப்புக்கான சிறப்பான பணியை அங்கீகரிப்பதற்காக பர்மார்த் ஆசிரமத்தின் சுவாமி சிதானந்தாவால் தெய்வீக சக்தி தலைமை விருது. இந்திய மருத்துவ சங்கம் உத்தரகாண்ட் 2018 இன் மருத்துவ-சமூக ஆர்வலர் விருதினை, அவரது முன்மாதிரியான பங்களிப்பு, அர்ப்பணிப்புகள் மற்றும் மருத்துவத் தொழில் மற்றும் சமூகத்திற்கான அர்ப்பணிப்பு சேவைக்கு அங்கீகாரம் அளிக்கும் வகையில் வழங்கியது.